串列

串列喺程式編寫係一種數據結構，表示一系列嘅嘢，原則上係一種循序存取嘅數據結構。

但係，喺某一啲高階嘅程式程語言，串列可以同陣列一樣，可以用一個整數值嘅索引隨機存取，變成同陣列好相似，例子有 Perl 同 Python。

喺大部份嘅程式語言，串列都唔會係基本嘅資料類型，但係唔一定；例如 Lisp 嘅基礎就係串列。Python 嘅基本類陣列資料類型其實都係串列。

Python
喺 Python 裏面，串列同陣列最主要嘅分別在於，串列冇特定嘅資料類型，可以一格裝整數另一格裝浮點數，而一條陣列有指定資料類型。

用以下嘅 Python 碼做例子：
my_list = [3, 6, 9, 12] # my_list 係條串列，[3, 6, 9, 12]

empty_list = [] # 創建一條空嘅串列，叫 empty_list

my_list.append([4,5]) # 將 [4,5] 當一嚿數據噉加落去，即係會變成 [3, 6, 9, 12, [4, 5]]。

my_list.extend([4,5]) # 將 4 同 5 分開噉加落去，即係會變成 [3, 6, 9, 12, [4, 5], 4, 5]。

my_list.insert(1, 4) # 將 4 加落去第 1 個位度，即係會變成 [3, 4, 6, 9, 12, [4, 5], 4, 5]。
一段串列唔使格格都裝同一隻類型嘅數據，所以以下噉嘅 Python 碼係行得通嘅：
my_list.append('meh') # 將 'meh' 呢段字串加落去 my_list 度，my_list 會變成 [3, 4, 6, 9, 12, [4, 5], 4, 5, 'meh']。
但好似以下噉嘅碼就會有問題：
import array as arr

my_array = arr.array("i", [3, 6, 9, 12]) # 建立 my_array 呢條陣列。
my_array.append('meh') # Python 會講：an integer is required。
－段碼講好咗，my_array 係個整數類型嘅陣列，'meh' 唔係整數，所以段碼搞到個程式出錯。

數據結構
陣列

參攷

數據